open-index/open-wikipedia-markdown huggingface dataset:
NM i terrengløp 2012

**NM i terrengløp 2012** var en del av NM i friidrett 2012, men ble arrangert som to egne stevner; 
NM i kort løype og stafetter ble arrangert 14.–15. april 2012 i Kvam kommune, arrangert av Strandebarm IL, 
mens NM i lang løype ble arrangeret på Ås 29. september av Ås IL.

### Kvinner, kort løype (2 km)




### Kvinner, stafett




### Kvinner, lang løype (6 km)




### Menn, kort løype (3 km)




### Menn, stafett




### Menn, lang løype (10 km)




## Resultater, junior (18-19 år)
### Kvinner, kort løype (2 km)




### Kvinner, lang løype (4 km)




### Menn, kort løype (2 km)




### Menn, lang løype (6 km)




## Eksterne lenker
* kort løype og stafetter, Strandebarm
* lang løype, Ås 
* http://www.kondis.no/terrenggull-til-groevdal-og-groennevig.5095973-127676.
* https://web.archive.org/web/20120403161228/http://www.xn--nmterrenglp2012-fub.no/
Sverre Strand (idrettsleder)

**Sverre Strand** (født 16. april 1883 i Kristiania, død 11. mars 1964) var en norsk fotballspiller og idrettsleder. Han vokste opp på Nordstrand og representerte Grane. I 1902 deltok han på Granes vinnerlag i det første norgesmesterskapet i fotball. Han var tapende finalist i 1903. Hans posisjon på banen var høyre half.

I forkant av den første skoleturneringen i fotball, som ble vunnet av hans gamle skole Oslo handelsgymnasium, grunnla han i 1903 Mercantile Ski- og Fotballklubb sammen med Hans Chr. Endrerud og Einar Maartmann. Da hans egen klubb Grane gikk i oppløsning i 1905–1906, meldte han selv overgang til Mercantile. Han dømte finalen i norgesmesterskapet i 1906.

Fra 1905 til 1906 var Strand president i Norges Fotballforbund. Han deltok dessuten på stiftelsesmøtet til Kristiania og Omegns Fodboldkreds i september 1905 og var medlem av stiftelseskomiteen som skulle utarbeide kretsens lover.

Strand var utdannet ved Oslo Handelsgymnasium og teknisk aftenskole. Han arbeidet som bilsakkyndig i Oslo og Aker, og i perioden 1927–1952 var han statens bilsakkyndige. Han ble i 1916 første leder av Norsk Motorcyckle-Club (senere Norsk Motor Klubb).

## Referanser
Tommy Flowers

**Thomas «Tommy» Harold Flowers** (født 22. desember 1905 i London, død 28. oktober 1998 samme sted) var en britisk ingeniør. Under andre verdenskrig designet og bygget Flowers Colossus, verdens første programmerbare elektroniske computer, for å hjelpe britene med å løse tyske koder.

## Liv og virke
### Bakgrunn
Flowers ble født i London i 1905 og var sønn av en murer. Han gikk i lære som maskiningeniør, og ble deretter ingeniør i elektriske fag ved University of London. 

### Karriere
I 1926 ble han med i telekommunikasjonsdelen av postvesenet, og fra 1930 var han forsker ved Dollis Hill i London. I 1935 giftet han seg med Eileen Margaret Green. Samme år begynte han å utforske bruken av elektroniske telefonsentraler, og innen 1939 mente han at det var mulig å gjøre dette helt elektrisk.

#### «Kodeknekker»
I 1941 ble han overført av sin sjef til Alan Turings prosjekt i Bletchley Park med å knekke tyskernes Enigma-kode. Flowers oppdrag som var å lage en dekoder ble det aldri noe av, men Turing ble imponert og sendte Flowers til Max Newman som arbeidet med William Tutte med å dekode den mer kompliserte Lorenz SZ40/42-koden. Flowers designet og bygget da Colossus, en programmerbar elektrisk dekrypteringsmaskin som var klar i slutten av 1943. Colossus var fem ganger raskere og gjorde færre feil enn Newmans "Heath Robinson", et alternativt elektromekanisk system.

I 1944 laget Flowers Colossus 2, som var enda raskere og lettere å bruke, og i løpet av krigen ble ti slike bygd. Maskinene hjalp til med å finne viktig informasjon før D-dagen, men etter krigen ble alle de ti maskinene plukket fra hverandre.

Flowers ble utnevnt til medlem (MBE) av Order of the British Empire i 1943. Han fikk også 1000 pund for jobben med Colossus. Han delte pengene med sine ansatte og satt til slutt igjen med mindre enn det han investerte av egne penger i prosjektet. Først i 1970 ble arbeidet med Colossus allment kjent.

### Etterkrigsårene
Etter krigen gikk Flowers tilbake til postvesenet, og i 1950 lanserte han en fullelektronisk telefonsentral. Han ønsket å bygge flere programmerbare datamaskiner, men fordi slike offisielt ikke eksisterte og ingen banker hadde tro på prinsippet, fikk han ikke lån. I 1964 ble han leder for utviklingen i Standard Telephones and Cables Limited. Han pensjonerte seg i 1969. 

I 1977 ble Flowers æresdoktor ved Newcastle University.

## Referanser
Albert E. Olsen

**Albert E. Olsen** (forkortet *AEO*) var et konsern og en landsdekkende kjede av maskin- og industrivarehus.

*Albert E. Olsen* leverer drift og vedlikeholdsprodukter til profesjonelle kunder i privat og offentlig sektor. Blant annet føres bekledning og fottøy, elektriske artikler, håndverktøy, løfte- og frakteutstyr, maskiner, kjemikalier, stiger/stillaser, sveise- og gassutstyr, verneutstyr og varer innen hydraulikk, renhold og lås/beslag.

*Albert E. Olsen* ble i 1902 grunnlagt av maskinist Albert E. Olsen i Trondheim. Han ble etterfulgt av sine sønner. I dag eies konsernet av fjerde generasjon.

*Albert E. Olsens* ekspansjon begynte for alvor da avdeling ble åpnet i Mosjøen (1956). Deretter fulgte Harstad (1968), Kristiansund (1981), Tromsø og Alta (1985), Oslo (1991), Kirkenes (1993), Bodø (1995), Stord (1997), Florø (2001), Orkanger (2005), og Bergen (2011).

Firmaet gikk konkurs i august 2019.

Etter konkursen kjøpte TESS opp AEOs varelager og driftstilbehør.

## Referanser
Gainsborough

**Gainsborough** er en by i distriktet West Lindsey i Lincolnshire i England. Den er lokalisert 29&nbsp;km nordvest for hovedbyen Lincoln, og ligger ved elven Trent som renner gjennom byen. I eldre tider var Gainsborough en viktig havn med handelen nedstrøms til Hull. Gainsborough er den engelske havnebyen som ligger lengst inn i landet, hele 90 kilometer fra Nordsjøen, og det var tidligere en viktig havn for handelen nedstrøms elven til Hull. Ved folketellingen i 2011 hadde byen en befolkning på 20 842 innbyggere.

I angelsaksisk tid var Gainsborough en av hovedstedene til kongedømmet Mercia. Under Danelagen ble byen av betydning for de danske høvdingene da den lå nær festningen ved Torksey. *[[Domesday Book]]* (1086) nedtegnet at Gainsborough var utelukkende et samfunn av bønder, husmenn, og tjenere av Geoffrey de Guerche, en befolkning på rundt 80 mennesker, og hvor 70 prosent var av norrøn opprinnelse. Et ukentlig marked ble gitt ved charter i 1204.

Gainsborough fikk et eneste storstilt angrep massiv bombing fra Nazi-Tyskland under den andre verdenskrig. Natten til den 10. mai 1941 ble høyeksplosive bomber sluppet, men de fleste rammet utenfor byen og førte kun til mindre skader. Derimot slapp et enkelt bombefly i april 1942 en samling bomber over bykjernen, noe som førte til omfattende skader og tapet av sju liv.

## Referanser


## Eksterne lenker
* 

* Byrådet
* Byens historie 
* Byens kirke 
* Offisielle nettsted for Gainsborough Old Hall, informasjon, hendelser og historie
Gainsborough (andre betydninger)

**Gainsborough** kan vise til:

*Gainsborough – en by i Lincolnshire i England

## Personer
*Thomas Gainsborough – en engelsk maler
*Aerith Gainsborough – en fiktiv figur fra *Final Fantasy VII*
Oslo og Akershus Bandyregion

**Oslo og Akershus Bandyregion**

**Stiftet:**
**[[2. juni]] [[2004]]**

**Adresse:**
Brynsveien 13

**Postnr:**
0667

**Poststed:**
Oslo

**Leder:**
Hilde Langfjell-Murud

**Nettside**
https://bandyforbundet.no/oslo-og-akershus/

**Oslo og Akershus Bandyregion** (stiftet 15. mars 1922 som *Kristiania Bandykrets*) er en av kretsene i Norges Bandyforbund, som organiserer idrettene bandy, innebandy og landhockey i Akershus og Oslo.

## Historie
*Kristiania Ishockeykrets* ble stiftet 15. mai 1922 og skiftet navn til *Oslo Bandykrets* 20. november 1929. 

*Akershus Bandykrets* ble stiftet 29. november 1929 av klubbene Grane, Hasle, Njård og Stabæk. Snarøen ble med åtte dager etter stiftelsen. Fra 1975 til 1992 het kretsen *Asker og Bærum Bandykrets*.

2. juni 2004 ble *Oslo Bandykrets* (stiftet 1922) og *Akershus Bandykrets* (stiftet 1929) slått sammen til *Oslo og Akershus Bandyregion*..

## Referanser


## Eksterne lenker
* 
*
Fixing a Hole

**«Fixing a Hole»** er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 1. juni 1967 på gruppens åttende britiske album *[[Sgt. Pepper's Lonely Hearts Club Band]]*. Samme album ble utgitt dagen etter i USA..

## Bakgrunn

Det har blitt påstått at «Fixing a Hole» handler om heroin, men McCartney tilbakeviser dette. Han er også uenig i at den handler om at han renoverer sin farm i Skottland. Teksten er mer myntet på personer som liksom vet andres beste, og som ikke overlater til personen selv å finne ut hva som er best. Kort sagt: «pass dine egne saker og la meg tenke selv».

## Innspilling

9. februar 1967 var Abbey Road Studios opptatt, og derfor måtte gruppen innta Regent Sound Studios i stedet. Noe annet som var spesielt, var at McCartney hadde med seg en gjest til studio. Det var en som hadde ringt på hos McCartney og presentert seg som Jesus Kristus. McCartney sa det var greit han var med til studio dersom han var stille under innspilling. Det ønske ble etterkommet, og siden har han ikke sett denne personen. De gjorde tre tagninger med cembalo (George Martin), bass og vokal (McCartney) og trommer (Ringo Starr). Deretter la George Harrison på sologitar. Til slutt kor fra Harrison og John Lennon.

21. februar 1967 var de tilbake i Abbey Road Studios. Her forsøkte de en tagning til som opprinnelig skulle mikses sammen med opptaket fra Regent Sound Studios. Dette ble droppet og i stedet ble det beste opptaket overført til en annen firesporsteip, slik at de kunne legge mer vokal og kor. Antageligvis spilte Harrison inn sologitaren sin en gang til siden to gitarer høres.

## Musikere og instrumenter

*Paul McCartney: bass, vokal
*John Lennon: kor
*George Harrison: sologitarer, kor
*Ringo Starr: trommer, maracas
*George Martin: cembalo

## Konserter
Paul McCartney har spilt «Fixing a Hole» på konserter. Første gang var 10. desember 1992 på TV-showet *Up Close*. Opptaket er fra Ed Sullivan Theatre i New York City og fremføres med fullt band. Et annet opptak finnes på DVD'n *The Space Within Us* (utgitt 2006) hvor sangen fremføres kun med McCartneys piano og vokal.

## Referanser


## Eksterne lenker
* Sangteksten (presentert på The Beatles' offisielle webside.
Holmvatnet (Evenes)

**Holmvatnet**  er en innsjø i Evenes kommune i Nordland.

De eneste fastboende rundt vannet bor ved det nå nedlagte Holmvann Gjestgiveri, ellers er det spredt hyttebebyggelse.

## Fiske
Det er påbudt med fiskekort for å fiske i Holmvatnet, fiskekort skaffes på Bunnpris i Bogen. I Holmvatnet er det en bestand av ørret. Det er også påvist elvemusling i vassdraget.

## Referanser
Drame lyrique

**Drame lyrique** («lyrisk drama») er en fransk operaform fra hovedsakelig 1700- og 1800-tallet. Et karakteristisk trekk ved sjangeren er at den ytre operadramatikken er sterkt neddempet til fordel for framstillingen av hovedfigurenes sjelekvaler.

Til forskjell fra  *[[grand opéra]]*og *[[opéra comique]]* var drame lyrique ikke knyttet til et parisisk operahus med samme navn og derfor langt mindre skarpt avgrenset som musikkform. Likevel var det en viss forbindelse med *Théâtre-Lyrique Impérial* (dagens *Théâtre de la Ville*) som åpnet i 1862.

## Historie
Enkelte melodramaer og sentimentalistiske operaer på 1700-tallet fikk etter Jean-Jacques Rousseaus **' (1770) beskrivelsen drame lyrique eller ''scène lyrique''. [[Jean Frédéric Edelmann]] og [[Étienne-Nicolas Méhul]] brukte betegnelsen. Drame lyrique skiller seg fra den pompøse hoff-genren ''[[tragédie lyrique]]'' og har sammenheng med den framvoksende [[borgerklassen]]s interesse for individets sjelstilstander i tiden rundt [[den franske revolusjon]]en. I likhet med den beslektede opéra comique var drame lyrique ofte knyttet sammen med [[ballett]]dans.

Som navn på en musikkform ble ''drame lyrique'' først relevant etter 1860, etter at konkurransen mellom grand opéra og opéra comique – sjangre som dominerte det parisiske operalivet etter rundt 1830 – var begynt å svekkes. Drame lyrique skiller seg fra [[Richard Wagner]]s massive [[musikkdrama]] og den mer krasse dramatikken i  [[verismo]]-operaen, men hentet også elementer fra dem. Impulser til framveksten av denne sjangerformen kom blant annet fra  [[Giuseppe Verdi]] (f.eks. ''[[La traviata]]'', 1853).

De [[Narsissisme|narsissist]]iske heltene i  **' (1859) av Charles Gounod, **' (1866) av [[Ambroise Thomas]] og **' av Jules Massenet (1892) er karakteristisk for *drame lyrique*. Claude Debussy gjorde med **' (1902) sjangeren til en [[Impresjonisme|impresjonistisk]] kunstform og erstattet sentimentaliteten med en [[Psykoanalyse|psykoanalytisk]] kjølighet.  [[Giacomo Puccini]] integrerte trekk fra ''drame lyrique'' i sine operaer, mens [[Avant-garde musikk|avantgardistene]] på begynnelsen av 1900-tallet avviste sjangeren.

== Noen drame lyrique-operaer ==
<div style="">
* **' av Jules Massenet
* *[[La vida breve]]* av Manuel de Falla
* **' av [[Camille Saint-Saëns]] 
* **' av Leoš Janáček
* **' av [[Giacomo Puccini]]
* **' av Giuseppe Verdi
* **' og **' av Henry Février


## Litteratur
* John Warrack og Ewan West: *The Oxford Dictionary of Opera*,  Oxford University Press 1992, ISBN 0-19-869164-5
* Sieghart Döhring, Sabine Henze-Döhring: *Oper und Musikdrama im 19. Jahrhundert* (= Handbuch der musikalischen Gattungen. Bind. 13), Laaber, Laaber 2016. ISBN 978-3-89007-136-7 
* Roland Mancini et Jean-Jacques Rouveroux, *Guide de l'opéra*, Fayard, coll. *Les Indispensables de la musique*, Paris, 1995
Bergsvannet (Hof)

**Bergsvannet** er en innsjø i Holmestrand kommune i Vestfold. Bergsvannets hovedtilløp er Kopstadelva, som kommer fra Vikevannet i sør, og har utløp til Eikeren via den korte Eidsfosselva. Vannet er en del av Eikerenvassdraget, som drenerer mesteparten av tidligere Hof kommune.

På nord- og østsiden av vannet går fylkesvei 880, og på vestsiden går fylkesvei 35.

Det er både gjedde og stor abbor i vannet. Det er også offentlig badeplass.

## Fotnoter



## Referanser
Idrettsforeningen Ulabrand

**Idrettsforeningen Ulabrand**, eller **Ullabrand** (stiftet senest 1901, oppløst 1904), var et idrettslag fra Drammen. Klubben meldte seg inn i Norges Skøyteforbund i 1902, og den arrangerte NM på skøyter i 1903 på Marienlyst i Drammen. Klubbens egen Theodor Bønsnæs vant 5000-meteren. Bønsnæs sto for den samme bedriften på 10 000-meter under både EM i Oslo og VM i St. Petersburg samme sesong.

Klubben tok navnet sitt etter den navngjetne losen Ulabrand. Dikteren Herman Wildenvey var for øvrig medlem av klubben.

## Referanser
University of Liberia

**University of Liberia (UL)** er et offentlig universitet i Liberias hovedstad Monrovia. Det åpnet i 1863 som **Liberia College** er utdanningsinstitusjonen den eldste institusjonen for høyere utdanning i Vest-Afrika. Institusjonen fikk universitetsstatus i 1951 og er i dag det største universitet i Liberia, med rundt 18 000 studenter.

## Historie

I 1851, få år etter Liberias frigjørelse i 1847, ble det vedtatt å bygge et college i landet. I januar 1862 ble Liberia College offisielt åpnet og i 1963 ble de første sju studentene tatt opp etter at de hadde blitt eksaminert i latin, gresk og matematikk og kunne vise til at de hadde «god moralsk karakter». Liberia College ble etablert som et college etter amerikansk modell og kurstilbudet var det samme man fant ved et vanlig amerikansk universitet, med fokus på retorikk, gresk, latin, matematikk, historie og fransk. Ved åpningen hadde man rukket å bygge opp en boksamling på rundt 4000 bøker.

Gjennom hele 1800-tallet kom finansieringen i all hovedsak fra amerikanske donorer, kanalisert gjennom *Trustees of Donations for Education in Liberia* og *New York Colonization Society* (en underavdeling av American Colonization Society), som også la seg opp i collegets drift og bestemte hvem som ble ansatt der.  

Gnisninger mellom de amerikanske innvandrerne og deres etterkommere og de innfødte var konstant tilstedeværende i det liberiske samfunnet og ble også en problemstilling for colleget. Mange i den liberisk-amerikanske eliten fryktet at de ville miste sine privilegier hvis massene av innfødte fikk for mye utdannelse og innfødte slapp derfor i første omgang ikke inn på colleget.

Blant de som ønsket at colleget skulle bli et universitet også for de innfødte var Edward Wilmot Blyden, en av de første professorene ved colleget. Blyden hadde en visjon om et afrikansk universitet som kombinerte klassisk europeisk dannelse med studier i lokale språk som kpelle, vai, kru og arabisk, samt i afrikanske samfunn, religioner og kultur. Han ble imidlertid avsatt av de de amerikanske donororganisasjonene i 1865. Han kom tilbake til colleget en kort periode i 1900, men lyktes aldri med å få gjennomslag for ideene sine. Først på 1900-tallet ble de første innfødte innrullert, og colleget forble i lang tid et i all hovedsak amerikansk college for etterkommere av innvandrerne fra USA.

Ustabiliteten i landet i de første årene var også en utfordring for colleget. Mange studenter måtte avbryte studiene for å delta i militæroperasjoner, og malariamyggen tok også livet av mange studenter. I perioden mellom 1866 og 1902 ble kun ti studenter uteksaminert. 

I 1951 ble colleget rammet av en større brann, og etterpå ble det gjenreist som University of Liberia. I 1970 fikk universitetet et eget medisinsk fakultet. Resten av 1900-tallet måtte universitetet slite med svært dårlig økonomi som følge av den politiske ustabiliteten i landet, og til slutt de ødeleggende borgerkrigene.

## Referanser
Newark-on-Trent

**Newark-on-Trent** (oftest forkortet til *Newark*) er en markedsby ved elva Trent Nottinghamshire i Øst-Midlands i England. Byen ligger ved motorveien A1 (langs ruten til oldtidsveien Great North Road) og jernbanen East Coast Main Line. Byens opprinnelse kan kanskje være romersk da den ligger ved en viktig romersk vei, Fosse Way. Byen vokste opp rundt festningen Newark Castle, nå i ruiner, og en stor markedsplass som nå er omgitt av historiske bygninger. Byen var et lokalt senter for ull og tekstilsalg. Under den engelske borgerkrigen ble byen beleiret av parlamentarikernes styrker og fikk støtte fra styrkene til prins Rupert av Pfalz i det slag som er kjent som «avlastningen av Newark» i 1644, noe som ga seier til rojalistene.

I henhold til folketellingen i 2011 hadde byen en befolkning på 37 084 innbyggere, en økning på 35 129 innbyggere i 1991.

## Kjente personer fra Newark-on-Trent
* Thomas William Robertson (1829–1871) - dramatiker
* John Blow (1649–1708) - komponist og organist
* Godfrey Hounsfield (1919–2004) - nobelprisvinner i medisin
* Rupert Sheldrake (født 1942) - biokjemiker og forfatter

## Vennskapsbyer
Newark-on-Trent har siden 1984 følgende vennskapsbyer:

*  Emmendingen, Tyskland
*  Saint-Cyr-sur-Loire, Frankrike
*  Sandomierz, Polen

## Referanser


## Litteratur
* Smyth, Victor (1993): *Life of a country boy 1925–1940: one boy's life in the Newark area*.
* Mallory, Robert (1995): *Newark in the Second World War*. West Bridgford: Nottinghamshire County Council and Newark and Sherwood District Council.

## Eksterne lenker
* 
* Newark Town Council
* Thoroton Society, bibliografi
* Newark Carnival , karneval for Newark
Newark

**Newark** kan vise til:

## Steder
### Canada
* Niagara-on-the-Lake – tidligere kalt Newark

### Storbritannia
* Newark and Sherwood – et distrikt i Nottinghamshire, England
* Newark-on-Trent – en by i Nottinghamshire, England. Det eldste Newark

### USA
* Newark (Arkansas) – en by i Arkansas
* Newark (California) – en by i California
* Newark (Delaware) – en by i Delaware
* Newark (New Jersey) – en by i New Jersey
* Newark (New York) – en by i delstaten New York
* Newark (Ohio) – en by i Ohio
* Newark (Wisconsin) – en by i Wisconsin
* Newark Liberty internasjonale lufthavn – ei lufthavn i New Jersey
Avshalom Feinberg

**Avshalom Feinberg** (hebraisk אבשלום פיינברג‎, født 23. oktober 1889 i Gedera, død 20. januar 1917) var en av lederne i Nili, et jødisk spionnettverk i osmansk Palestina, hvis formål var å hjelpe britene i kampen mot Det osmanske riket under første verdenskrig.

Feinberg ble født i Gedera i Palestina, som den gang var en del av Det osmanske riket. Han studerte i Frankrike, men vendte tilbake for å arbeide for Aaron Aaronsohn i den agronomiske forskningsstasjonen i Atlit. Kort tid etter at første verdenskrigs start, dannet Aaronsohn i hemmelighet Nili sammen med søsteren Sarah Aaronsohn, Feinberg og Yosef Lishansky. I 1915 reiste Feinberg til Egypt, hvor han etablerte kontakt med britiske *Naval Intelligence Division* (sjøfartsetteretningen). I 1917 reiste Feinberg igjen til Egypt, denne gangen til fots. Han ble tilsynelatende drept av beduiner i nærheten av den britiske fronten i Sinai, i nærheten av Rafah. Hans skjebne forble ukjent fram til etter seksdagerskrigen i 1967, da hans levninger ble funnetunder et palmetre som hadde vokst opp fra daddelkjerner han hadde i lommen.

I 1979 ble en ny israelsk bosetning på Sinaihalvøya, Avshalom, oppkalt etter ham. Etter at bosetningen ble forlatt i 1982 i henhold til Camp David-avtalen, fikk en ny bosetning navn etter ham, grunnlagt i 1990.

## Referanser


## Litteratur
*  Shlomo-Aryé Ben-Elkana, *Avshalom Feinberg revient du désert*. Ed. Réshafim. Tel-Aviv, 1967
*  Efraïm et Ménahem Talmi, *Lexique sioniste*, Ed. Maariv. Tel-Aviv 1988
*  Dvora Omer, *Sara, héroïne du Nili*
*  Zeev Anar, *Histoires de maisons*. Ed. Ministère de la défense. Tel-Aviv 1988.

## Eksterne lenker
* Brev skrevet av Avshalom Feinberg ved Project Ben-Yehuda
Balladeopera

**Balladeopera** eller **balladefarse** (engelsk: *Ballad opera*) er en sjangerbetegnelse for et burlesk og satirisk engelsk musikkteater på 1700-tallet.

Balladeoperaer var strukturert på samme måte som epokens italienske opera, men med talte dialoger i stedet for resitativer og en musikk som stort sett besto av enkle, folkelige melodier. I likhet med i syngespill ble tyngre verk fra teater og musikkscener hånet og parodiert.  Det første nevneverdige eksempelet på genren er *The Gentle Shepherd* (1725) av Allan Ramsay, mens det definitive høydepunktet var John Gays berømte *[[Tiggeroperaen|The Beggar's Opera]]* (*Tiggeroperaen*) fra 1728. Ballad opera var en populær underholdningsform i London i rundt 25 år. Det siste nevneverdige eksempelet er  Richard Sheridans *The Duenna* fra 1775, men da var sjangerens storhetstid forlengst forbi. *Tiggeroperaen* er det eneste eksempelet på denne en gang så blomstrende sjangeren som fortsatt spilles.

Balladeopera kan ses på som en kritisk reaksjon på den italienske operaens fremmedspråk, oppstyltede dialoger på resitativform og urealistiske handling. Mens den italienske operaen nærmest var forbehold et publikum fra de øvre sosiale lag, maktet den nye sjangeren å lokke også under- og mellomsjiktene til musikkteatrene. Suksessen fortrengte den italienske operaen og bidro til at for eksempel Georg Friedrich Händel ikke skrev flere operaer etter 1741.

## Referanser


## Litteratur
* Gagey, Edmond McAdoo (1937): *Ballad Opera.* Columbia University Press, New York NY, *Columbia University Studies in English and comparative Literature* 130.

## Eksterne lenker
* Musical Background – artikkel om ballad opera-sjangeren og spesielt om *The Beggar's Opera*.
* Balladeopera; fra Bibliotekarstudentens nettleksikon om litteratur og medier (pdf-fil)
Sparebanken Møre

**Sparebanken Møre** ble etablert 1. april 1985 gjennom en sammenslutning av flere lokale sparebanker i Møre og Romsdal. Den eldste av bankene, Herrøe og Røvde Sparebank, ble opprettet allerede i 1843. Banken har kontor i de fleste kommuner i Møre og Romsdal, og betjener både person- og næringslivsmarkedet. 

Etter en endring i sparebankloven fikk sparebankene adgang til å utstede egenkapitalbevis. Sparebanken Møre inviterte til tegning av egenkapitalbevis for første gang i november/desember 1988. Bankens egenkapitalbevis (MORG) har vært børsnotert siden 1989 og har gitt god avkastning til investorene.

Siden 2003 har Sparebanken Møre fordelt en større del av avkastningen på egenkapitalbevisene i form av TEFT - midler og TEFT - stipend til mange lag, organisasjoner og prosjekt i fylket. Kravet er at mottakerne har engasjement for å gjøre fylket til et bedre sted å bo og virke. 

Disse sparebankene gikk inn i sammenslutningen i 1985:
* Herøy og Leikong Sparebank (stiftet 1843)
* Stranda Sparebank (1848)
* Skodje og Vatne Sparebank (1861)
* Vanylven og Syvde Sparebank (1861)
* Vestnes Sparebank stiftet (1861)
* Sykkylven Sparebank (1862)
* Sunnylven Sparebank (1865)
* Geiranger Sparebank (1866)
* Haram Sparebank (1868)
* Norddal Sparebank (1870)
* Borgund Sparebank (1880)
* Stordal Sparebank (1897)
* Sande og Rovde Sparebank (1898)
* Vigra Sparebank (1912)
* Aalesunds Sparebank (1910)
* Aalesunds Håndverkeres Sparebank (1926)
* Aaheim Sparebank (1926)
* Hareid Sparebank (1927)
* Ulstein Sparebank (1927) 
* Voll Sparebank (1928)
I 2009 ble også Tingvoll Sparebank en del av Sparebanken Møre. 

## Referanser


## Eksterne lenker
* 
*
Maybe I Know

**«Maybe I Know»** er en amerikansk popsang, skrevet av Ellie Greenwich og Jeff Barry.

Innspillingen til Lesley Gore ble utgitt på singlen Mercury 72309 i 1964. Den ble produsert av Quincy Jones og arrangert av Claus Ogerman. B-siden var «Wonder Boy».

Den britiske duoen The Seashells ga ut en coverversjon i 1972 som var svært lik originalversjonen. Denne ble en mindre hit på Tio i Topp på svensk radio det året.

## Svensk versjon
*Ben Hur* har skrevet en svensk tekst. Den svenske tittelen er «Tänk om han vet».

### Innspilling
*Lill Babs, Sven-Olof Walldoffs orkester & kör. Utgitt på EP-platen Karusell KSEP&nbsp;3331 i 1964.

## Listeplasseringer
Versjonen til Gore lå som # 14 på Billboard Hot 100-listen i 1964
Den kom inn på den britiske singlelisten 26. september 1964 og lå der i åtte uker med # 20 som høyeste plassering.

## Referanser
Air (musikk)

**Air** (også *Ayr*, *Ayre*, *Aria*) er en musikkform beslektet med *[[lied]]er*, men er også betegnelse på enkle instrumentalstykker. Felles for alle airs er at det er snakk om en enkel musikalsk satsform, stort sett i todelt.

Betegnelsen *air* i betydningen «melodi», «sang» stammer fra Frankrike. Instrumentalstykker med påskriften *air* var i barokkmusikken ikke avledet av danser selv når de inngikk i en suite.

Den mest kjente *air* er uten tvil den i Johann Sebastian Bachs *[[Orkestersuiter (Bach)#Suite nr. 3 D-dur BWV 1068|Orkestersuite nr. 3 i D-dur]]*, men Bach skrev også flere, for eksempel i *[[Franske suiter|Fransk suite]]* nr 2 og 4 og i Partita nr 4 og 16. Disse satsene er svært ulike med hensyn på tempo og karakter, så Bach kan ganske enkelt ha ment «melodi» når han brukte satstittelen *Air* eller *Aria*.

## Se også
* Arie
* Chanson
* Air de cour

## Eksterne lenker
*
A Steel Guitar and a Glass of Wine

**«A Steel Guitar and a Glass of Wine»** er en sang, skrevet av den kanadiskfødte sangeren og låtskriveren Paul Anka.

Innspillingen til Anka, Ray Ellis and his Orchestra ble utgitt på singlen RCA Victor 47-8030 i 1962. A-siden var «I Never Knew Your Name».

## Svensk versjon
Den svenske tittelen er «Ett glas mjölk med gräddestänk».

### Innspilling
*Lena Conradson - utgitt på EP-platen *Ökensand* (Metronome MEP&nbsp;9089) i 1962.

## Listeplasseringer
Versjonen til Anka lå på en 13.-plass på Billboard Hot 100-listen i 1962. Den entret den britiske singlelisten 28. juli 1962 og lå der i fire uker med en 41.-plass som beste resultat.

## Referanser
Biddulph

**Biddulph** er en by i Staffordshire i regionen Vest-Midlands i England, 13,6&nbsp;km nord for Stoke-on-Trent og 7,2&nbsp;km sørøst for Congleton i Cheshire. Byen markedsfører seg som «hagebyen i Staffordshire». I byen finnes Biddulph Grange, en storstilt viktoriansk, engelsk parkanlegg som nå er beskyttet av National Trust. Parkanlegget ble utviklet av hortikulturisten James Bateman (1811–1897) fra 1840 etter å ha arvet penger fra sin far som hadde gjort seg rik på kull og stål.

I henhold til folketellingen i 2011 er det 19 892 innbyggere i byen.

## Etymologi

Opprinnelse til stedsnavnet Biddulph er antatt å være avledet fra angelsaksiske *bī dylfe*, i betydningen «ved siden av gropen / steinbruddet». Denne tolkningen er sannsynliggjort ved at det kan påvises gamle steinbrudd over hele dalen, som inneholder ulike bergarter; sandstein, kull, jernmalm, og andre ressurser.

En annen tolkning er at det er en forvanskning fra angelsaksiske *Bidulfe*, i betydningen «ulvdreper», og som resultat har familien Biddulph en oppreist ulv i sitt våpenskjold. Det er likevel mulig at dette er en senere folkelig etymologi basert på ordlikhet.

I tiden med jern og kull var Biddulph faktisk kalt for Bradley Green mens det opprinnelige stedet for Biddulph var området hvor sognekirken, Grange House, og ruinene av Biddulph Old Hall. Det var ikke før i 1930 at byen ble markert på kartene til Ordnance Survey som sitt gamle navn.

## Vennskapsbyer
Biddulph har følgende vennskapsbyer:

*  Fusignano, provinsen Ravenna, Italia

## Referanser


## Eksterne lenker
* 
* Welcome to Biddulph, offisielt nettsted
Patrick Mboma

**Patrick M'Boma** (født 15. november 1970) er en tidligere kamerunsk fotballspiller.

På klubbnivå har han spilt for blant andre Paris Saint-Germain, Sunderland AFC, Parma FC og Tokyo Verdy. Han har også 57 kamper og 33 mål for landslaget.

I år 2000 ble han kåret til Årets fotballspiller i Afrika.

## Referanser


## Eksterne lenker
*
Theodor Bønsnæs

**Theodor Bønsnæs** (født 19. februar 1876, død 25. februar 1928) var en norsk skøyteløper som konkurrerte for Norge og Idrettsforeningen Ulabrand fra Drammen. Bønsnæs vant 10 000 meter under både EM og VM i 1903, men emigrerte til USA på sommeren samme år.

## Personlige rekorder

## Internasjonale mesterskap
Allround-VM på skøyter deltatt ett VM.
:* St. Petersburg 1903.
::* 10 000 m nr. 1 - 5000 m nr. 2
::* Beste resultat uoffisiell rangering 2.-plass sammenlagt etter tidspoeng

EM på skøyter deltatt i ett EM. 
:* Kristiania 1903.
::* beste resultat uoffisiell rangering 3.-plass sammenlagt etter tidspoeng i Kristiania 1903.

## Referanser


## Eksterne lenker
* 
*  Profil på The-Sports.org (noen resultater)
*
I Can’t Stay Mad at You

**«I Can't Stay Mad at You»** er en amerikansk popsang, skrevet av Gerry Goffin og Carole King.

Versjonen til Skeeter Davis ble utgitt på singlen RCA Victor 47-8219 i 1963. Produsent var Chet Atkins. B-siden var «It Was Only a Heart».

## Svensk versjon
Bengt Bernhag har skrevet en svensk tekst. Den svenske tittelen er «För mig finns bara du».

### Innspilling
*Tina & Marina, Claes Rosendahls orkester. Utgitt på EP-platen Karusell KSEP&nbsp;3316.

## Norsk versjon
Juul Hansen har skrevet en norsk tekst. Den norske tittelen er «For meg finnes bare du».

### Innspilling
*Grethe med The Firebeats. Innspilt 9. september 1965. Utgitt på singlen Columbia GN&nbsp;1752.

## Listeplasseringer

## Referanser
Saint-Germain des Prés

**Saint-Germain-des-Prés** er en delområde eller et kvarter i det 6. arrondissement i Paris. Det har sitt navn etter det kjente benediktinerklosteret med samme navn.

I området ligger en rekke kjente kaféer som Les Deux Magots og Café de Flore. Her var også sentrum for eksistensialistbevegelsen, som forbindes med Jean-Paul Sartre og Simone de Beauvoir.

## Metro
Området betjenes av to metrostasjoner: 

* Mabillon på linje 10 og 
* Saint-Germain-des-Prés på linje 4.
Knut Rage

**Knut Rage** (født 1952 i Stavanger) er en norsk forfatter og lokalhistoriker. Han har vært biblioteksjef i Tysnes kommune siden 1998.

Rage er fast bidragsyter på Lokalhistoriewiki, redaktør for *Sunnhordland Årbok* (årboka til Sunnhordland Museum) 2007-2012, redaksjonsmedlem fra 2003. Fra 2002-2004 var han redaktør for *Sogeskrift for Tysnes*. Rage er leder for prosjektgruppa til 100-årsjubileet for forfatteren og historikeren  Johannes Heggland 2019, administrator for Facebook-gruppa Tysnes før i tio.

Rage har skrevet en lang rekke artikler om lokalhistoriske emner, i tillegg til bøker og større prosjekt. Han har siden 2015 ledet arbeidet med digitalisering av Lokalhistorisk biletsamling i Tysnes kommune. I 1997 debuterte han som lyriker. I tillegg til dette har han bakgrunn fra pocketbokbransjen.

## Bibliografi
* *Ei kvit stille* (Samlaget, 1997)
* *Gynaicologia. En beretning om Cilla Gads tragiske liv og skjebne. Et forsøk på en biografi.* (Setesdalsforlaget, Valle 2002.)
* *Sentimental* (Eide, 2003)

## Referanser


## Eksterne lenker
* Oversikt over lokalhistorisk arbeid på Lokalhistoriewiki
* Knut Rages nettsider
Oluf Kalips

**Oluf Kalips** (antatt fødselsår ca. 1520, død 1592), også kjent som **Olav Pedersen Kalips**, var Norges rikes kansler i årene 1565–1567. Han ble adlet i 1550. I 1567 ble han etterfulgt som kansler av Johan Venstermand.

## Familie og ekteskap
Han var sønn av Peder Herlogson Kalips (født i 1494 i Torsnes i Østfold, død i 1564 i Sarpsborg), som var lagmann i Oslo. Faren var gift to ganger (2.  gang med Sigrid Knudsdatter Måneskiöld født i Arlösa etter ca. 1521, faster til Oluf Pedersen Maaneskiold) og 1.  gang med Olufs mor,  hustru Gyrid Olavsdatter Holter (1484 Holter, Nes, Romerike-1544), hvis mor var Bothilde Svendsdotter (av våpen: «halv lilja»).

Oluf Kalips var også selv gift to ganger. Hans første hustru var Birgitte Ivarsdatter Jernskjegg (født i 1536 på Hedmark, død i 1566), som var datter av Iver Jenssøn til Fritsø, som tilhørte den danske adelsslekt Baden og døde i 1570, og Karen Olufsdatter Galde (født ca. 1515 i Tomb, død i 1565 i Oslo).

Oluf Kalips' andre hustru var Inger Jørgensdatter Litle til Tose (død ca. 1621), datter av Jørgen Nielsen Basse til Jonsrud (+ 12. juli 1577 i Danmark) (og Karen Eriksdatter Daa, hvis mor var Inger Torbensdatter Present til Vollerup), hvis farbror var lensmannen på Akershus etc. Peder Hanssøn Litle (også kalt Basse) til Fos og Sem, som var gift med Ingeborg Nilsdatter Gyldenløve, hvis sønn, Hans Pedersen Litle (ca. 1540-1602), ble Norges kansler i 1592.   

Hans halvsøster var Anne Pedersdatter Kalips (født i 1543 , død ca. 1641 i Oslo). Hennes andre ektemann var Anders Bentsson Dall (født ca. 1550 i Danmark, død i 1606), superintendent (biskop) i Oslo. Hennes første ektemann var Svein (Svend) Nilsson (født ca. 1540, død i 1593 i Oslo). Annes og Svend Nilssons datter Eline Svendsdatter (eller Svensdatter), som var født ca. 1583 i Stavanger og døde i oktober 1648 i Nes på Romerike, ble gift med sogneprest til Nes og rektor på Katedralskolen i Oslo, Povel Christensen Trane (født ca. 1578 i Stavanger, død før 15. september 1647 i Nes på Romerike).

## Den nordiske syvårskrigen
Under den nordiske syvårskrigen, som varte fra 1563 til 1570 og ble utkjempet mellom Danmark-Norge og Sverige, hadde Oluf Kalips flere oppdrag innenfor sjøforsvaret av Danmark-Norge.

## Referanser
Bagnères-de-Luchon

**Bagnères-de-Luchon**, noen ganger bare kalt **Luchon** er en spaby og kommune i departementet Haute-Garonne i regionen Occitanie sørvest i Frankrike. Byen ligger ved foten av de sentrale Pyreneene.

## Referanser


## Eksterne lenker
* 
* Kommunedata INSEE
Allround-NM på skøyter 1903

**Allround-NM på skøyter 1903** ble avholdt 7. og 8. februar 1903 på Marienlyst stadion i Drammen.Teknisk arrangør var Idrettsforeningen Ulabrand.

Norgesmester ble Johan Schwartz, Kristiania SK.

Det var mildvær og vind begge dager.
 
## Sammenlagt

## Kilder
* 
* 

## Eksterne lenker
*
Klabb og Babb (TV-serie)

***Klabb og Babb*** var en norsk barneserie som ble sendt på NRK Barne-TV fra 1974 til 1976. Serien handlet om to landstrykere, Klabb og Babb, som dro langs landeveien med kjerra si. Klabb og Babb var to uvanlige personer som opplevde verden litt på siden i forhold til de andre. De sov ofte under åpen himmel og drev med spill og gjøgleri for å tjene til livets opphold. De var alltid fulle av muntre innfall og opplevde mye rart på reisen. Rollene som Klabb og Babb ble spilt av Øivind Blunck og Sverre Anker Ousdal. Manus var ved Bjørn Rønningen. Han lagde også musikken og skrev visene.

Det første året gikk serien under tittelen «*Krumelurer med Klabb og Babb*», siden bare *Klabb og Babb*.

Serien ble sendt i reprise i 1978, 1980, 1981, 1983, 1986 og 1987.

TV-serien var også opphav til revygruppen Klabb og Babb, som blant annet gav ut to LP-plater. Også denne med Øivind Blunck og Sverre Anker Ousdal.

Barne-TV-seriens åpningsmelodi var Gammel jegermarsj med en nyskrevet tekst.

## Referanser


## Eksterne lenker
*
Charlie Brown (sang)

**«Charlie Brown»** er en amerikansk sang, skrevet av Jerry Leiber og Mike Stoller. The Coasters spilte den inn 11. desember 1958. Sangen ble en Top 10-hit for The Coasters våren 1959 (utgitt i januar på singlen Atco 6132, med «Three Cool Cats» på B-siden). Den er best kjent for uttrykket *«Why's everybody always pickin' on me?»*

Mot slutten av broen i sangen ble ordene *«Yeah, You!»* innspilt i halv hastighet, slik at stemmene kunne avspilles i et høyere toneleie. King Curtis spilte tenorsaksofon i instrumentalpartiet og under nedfadingen av platen.

Det er intet samband mellom denne sangen og figuren Charlie Brown fra tegneserien *[[Knøttene]]*, selv om PBS- specialen *American Masters: [[Charles M. Schulz]]* synes å antyde en sammenheng.

Det har blitt innspilt mer enn 80 versjoner av «Charlie Brown», innbefattet én med den britiske komikeren Bernard Bresslaw og en tysk versjon med (som «Charly Brown») med Hans Blum, begge i 1959. Deep River Boys med Mikkel Flagstads orkester spilte inn en versjon i Oslo 25. august 1960. Den ble utgitt på EP-platen *En aften på «Casino Non Stop» 1960* (HMV 7EGN&nbsp;36). Guy Mitchell spilte inn en coverversjon av denne sangen.

I 1995 ble sangen innspilt i en ska-punkversjon av Voodoo Glow Skulls og utgitt på albumet *Firme*.

## Teksten
Tekstlinjen *«Who calls the English teacher 'Daddy-o'?»* er mest sannsynlig en referanse til filmen *[[Vend dem ikke ryggen]]* (1955), hvor highschooleelevene gjorde narr av etternavnet til den nye læreren, Richard Dadier (Glenn Ford). De endret «Dadier» til «Daddy-o», et dengang populært slanguttrykk for en mannlig venn eller en far.

## I populærkulturen
Sangen ble anvendt under rulleteksten på slutten av den meget voldelige kortfilmen *[[Bring Me the Head of Charlie Brown]]* fra 1980-årene, selv om den i filmen ble feilaktig kreditert til The Platters istedenfor The Coasters.

I filmen *[[Jack (film fra 1996)|Jack]]* sang tittelfiguren (spilt av Robin Williams) og hans venner, innbefattet hans lærer (spilt av Bill Cosby), i deres trehus. Vekten inne i trehuset ble så tung med barna og de to voksne at det begynte å knirke. Mens de fremførte sangen landet en sommerfugl på trehuset og det kollapset. Med en gang de landet på marken brukte Jack sangens punchline og sa: *«Why is everybody always fallin' on me?»*

Sangen var med i musikkrevyen *[[Smokey Joe's Cafe]]*.

## Svensk versjon
Den svenske tittelen er identisk med originaltittelen.

### Innspilling
*Simon Brehm. Utgitt på EP-platen *Tuffe Sven* (Karusell KSEP&nbsp;3178) i 1959.

## Norsk versjon
Naboens Rockeband har skrevet en norsk tekst. Den norske tittelen er «Kalle Gran».

### Innspilling
*Naboens Rockeband. Utgitt på LP-albumet *[[Skarp Swing]]* (Arctic Records ARC8607) i 1976.

## Listeplassering
Versjonen til The Coasters lå som # 2 på den amerikanske Billboard Hot 100-listen, og var den første av tre Top 10-hits for the Coasters i 1959.

## Referanser
Dead Silence

***Dead Silence*** er det femte albumet av det canadiske bandet Billy Talent, og vil bli det fjerde under navnet Billy Talent. Albumet planlegges utgitt 7. september 2012.
## Sporliste

# «Lonely Road to Absolution»
# «Viking Death March»
# «Surprise, Surprise»
# «Running Across the Tracks»
# «Love Was Still Around»
# «Stand Up and Run»
# «Crooked Minds»
# «Man Alive!»
# «Hanging By a Thread»
# «Cure for the Enemy»
# «Don't Count on the Wicked»
# «Show Me the Way»
# «Swallowed Up By the Ocean»
# «Dead Silence»

## Eksterne lenker
*
Morten Gundro Adamsen

**Morten Gundro Adamsen** (født 10. september 1981 i Drammen) er en norsk roer som representerer Drammen Roklubb. Sammen med Nils-Torolv Simonsen deltok han i dobbeltsculler i OL i Athen i 2004, der de ble sist av sju båter i finalen. I første runde ble de nummer to av fire båter i sitt heat. I semifinalen kom den norske båten på delt tredjeplass. På grunn av den delte plasseringen i semifinalen ble det sju båter i finalen i stedet for seks.

## Referanser


## Kilder
* Sports Reference: Morten Adamsen  (besøkt 16. juli 2012)

## Eksterne lenker
*
Øksne

**Øksne** (også kalt *Øksneren*) er en innsjø på grensa mellom Holmestrand i Vestfold og Øvre Eiker i Buskerud. Vannet er regulert med dam ved utløpet i den nordøstre armen, og er magasin for Hakavik kraftverk på vestsiden av Eikeren. Reguleringshøyden er 403-413 meter over havet.

En konsekvens av oppdemmingen er at et kulturminne fra middelalderen, kanskje tidligere, ble satt under vann. Da vannet var tappet ned på forsommeren 2010, var stedet oppe i dagen og kunne undersøkes. Stedet ligger 50 meter nord for fylkesgrensa, og det er funnet både jernvinne, to hustufter, slagghaug, kokekar og flintstykker.

I vannet finnes ørret, ørekyt og rikelig med abbor. I forbindelse med Hakavikreguleringen, blir det jevnlig satt ut ørret i vannet. Det er begrenset rekruttering av den ville ørretbestanden, og utsettingen bidrar helt klart positivt til ørretbestanden.

Markenrud naturreservat strekker seg ned til vannet på østsiden

## Referanser
Sigøynerkonge

**Sigøynerkonge** er en betegnelse som Pål Karlsen (tidligere kjent som Polykarp Karoli), en lederskikkelse i det norske sigøynermiljøet, tok i bruk på 1980-tallet. Karoli hevdet han var konge over alle sigøynere i Norge. Etter Karlsens død i 2001 hevdet sønnen Jan Roger Karlsen (Alex «Dolla» Karoli) at han var valgt til konge over 47,8 millioner sigøynere i hele Europa, men kravet ble bestridt av broren René «Roma» Karoli som hevdet det var han som var konge, og av svensken Jan Jansen, fra Jansen-familien. Et stort antall familiefedre over hele verden har gjennom tidene utropt seg selv til sigøynerkonge. Eksperter mener at kongetittelen ikke eksisterer og at sigøynerne ikke har noen felles leder, hverken i Norge eller Europa.

Boken *Sigøynerkongens datter*, av Pål Karlsens datter Solomia Karoli, handler om hennes oppvekst i Karolifamilien.

## Referanser


## Litteratur
*Solomia Karoli: *Sigøynerkongens datter*, Aschehoug, 2009, ISBN 9788203291777
Pål Karlsen

**Pål Karlsen** (tidligere kjent som **Polykarp Karoli**) (født mellom 1917 og 1919, død 18. juli 2001) var en kjent personlighet i det norske sigøynermiljøet. Som ungdom var Karoli  med i en gruppe norske sigøynere som reiste rundt i Europa, og som i 1934 skulle vende tilbake til Norge. Sigøynerne hadde imidlertid ikke norske pass og ble, etter at de danske myndighetene hadde forhørt seg med de norske, nektet innreise til og transitt gjennom Danmark. Sigøynerne ble deretter arrestert av det tyske, nasjonalssosialistiske politiapparatet og sendt til konsentrasjonsleirene Auschwitz og Buchenwald.  Karoli ble sendt til Buchenwald og overlevde krigen. Han mistet foreldrene sine, seks brødre og tre søstre som ble myrdet av nazistene.

Karoli ble kjent gjennom media, særlig etter at han fra rundt 1970 hevdet at han var sigøynerkonge for alle sigøynere i Norge. Etter hans død har to av hans sønner hevdet å være sigøynerkonge for alle sigøynere i Europa. 

I 1981 ble han fengslet for heleri av fire kilo gullsmykker, noe som førte til store presseoppslag, og fire av hans barn ble i 1990 dømt i den såkalte Karoli-saken, der Kreditkassen og Norges Bank betalte 25 millioner kroner for falske diamanter.

Han var gift med Susanne Beko Karoli, men de skiftet senere navn til Pål og Eva Karlsen. De fikk 14 barn og 58 barnebarn. Datteren Solomia Karoli utgav boken *Sigøynerkongens datter* om sin oppvekst i Karolifamilien.

## Referanser
Limmen nasjonalpark

**Limmen nasjonalpark** (engelsk: *Limmen National Park*) ble opprettet i 2012 og er den nest største nasjonalparken i Australia. Den dekker  km² i Northern Territory.

## Referanser


## Eksterne lenker
* 
* Limmen National Park (forslag) hos Northern Territory Government Department of Natural Resources, Environment, The Arts and Sport
Dead Moon

**Dead Moon** var et punkrock-band fra Portland i Oregon i USA. Bandet eksisterte fra 1987 til 2006, og besto av ekteparet Fred og Toody Cole, samt Andrew Loomis. Andrew Loomis døde 8. mars 2016 i en alder av 54. Fred Cole døde 9. november 2017. Han ble 69 år.

## Eksterne lenker
* 
*
Bryn Mawr

**Bryn Mawr** er et sted i Montgomery County i Pennsylvania i USA, beliggende vest for Philadelphia. Bryn Mawr har sitt navn fra det walisiske ordet for «stor ås». Stedet ligger midt i et området kjent som Main Line, som er en rekke forsteder til Philadelphia fra bygrensen og til Malvern.

Antall innbyggere var i 2010 4382. Bryn Mawr huser kvinneuniversitetet Bryn Mawr College.

## Referanser
Thousand Oaks

**Thousand Oaks** er en by i delstaten California i USA. Den har sitt navn fra de mange eiketrærne som er i området.

Byen er det mest befolkete området i Conejo Valley, som er en del av Ventura County. Thousand Oaks ligger i den nordvestlige delen av Greater Los Angeles Area, mens Ventura County grenser til Los Angeles County like utenfor bygrensen.
 
Antall innbyggere var  i folketellingen i 2010. Byen ble kåret til «ett av de beste stedene å bo» av magasinet *[[Money (magasin)|Money]]* i 2006. Thousand Oaks har flere ganger vært vertskap for sykkelrittet  Tour of California og er blant annet kjent for universitetet California Lutheran University.

## Referanser


## Eksterne lenker
* 
*  
* Thousand Oaks Acorn
* Thousand Oaks Library
Capri c’est fini

«**Capri c'est fini**» er en fransk sang, skrevet og fremført av Hervé Vilard. Den ble utgitt på hans debutsingle (Mercury) i juni 1965 og ble en enorm fransk og internasjonal hit. Sangen var starten på Vilards karriere og gjorde ham umiddelbart berømt. Platen solgte i 3.3 millioner eksemplarer. Vilard spilte inn versjoner på syv ulike språk. Inspirasjonen kom da Vilard så en reklame-reiseplakat for den italienske byen Capri i en stasjon på Métro de Paris. *«C'est fini»* kommer fra en populær sang med Charles Aznavour, som har samme tittel. Sangen forteller om et brudd i et forhold, som hadde begynt i Capri.

## Coverversjoner
Sangen har vært gjenstand for mange coverversjoner. I 1980 spilte René Simard inn sangen. I 1994 gjorde Ludwig von 88 en versjon på albumet *17 plombs pour péter les tubes*. I 2004 tolket vokalgruppen Indigo sangen på albumet *Classixties*. En punkversjon ble innspilt av Furax og utgitt på gruppas album *À la recherche de la nouvelle Punk Star* (2006). In 2008, Francis et ses peintres in participation with Philippe Katerine gjorde en coverversjon på albumet *La Paloma*. Caravelli gjorde også en *easy listening*-versjon som finnes på *Reader's Digest Music: A New Day Has Come* (2007).

Fremmedspråklige versjoner innbefatter mest notabelt med Udo Jürgens på italiensk og tysk (og beholder den franske tittelen) i 1966, en mye senere nederlandskspråklig versjon, «Parijs was zo mooi», med Doran i 1998 og en tredje nederlandskspråklig versjon (som beholder den franske tittelen) med Freddy Birset i 2002.

Den engelskspråklige versjonen bærer tittelen «Kiss Tomorrow Goodbye», fremført av britiske Vince Hill på hans album *So Nice* (1967). En amerikansk versjon ble fremført av Lainie Kazan.

## Svensk versjon
Allan Forss har skrevet den svenske teksten. Den svenske tittelen er «Du vet».

### Innspilling
*Anita Lindblom. Utgitt på EP-platen *Balladen om den blå baskern* (Fontana TE&nbsp;466&nbsp;278) i 1966.

## I populærkulturen
*I 1996 var sangen inspirasjonskilden til albumtittelen *Jeepster*
*Også i 1996 ble den anvendt i tegneserie, skrevet av Patrick Giordano, tegnet av Francard og utgitt av Dargaud
*I 1998 fremførte duoen Kad et Olivier sangen på sine konserter
*I den franske filmen *[[Astérix aux Jeux olympiques]]* (2008, gjorde filmpersonligheten Francix Lalannix (spilt av Francis Lalanne) parodier på forskjellige kjente hits, innbefattet «Capri c'est fini», som han sang som «Gergovie, c'est fini».
*I en parodi på det populære barneprogrammet *[[L'École des fans]]* fremførte en ung Odeline Fion en parodi på «Capri c'est fini» i programmet *Les Nuls L'émission*. Alain Chabat spilte rollen som *L'École des fans*-programlederen Jacques Martin.
*I 2010 gjorde Stephane Guillon en parodi i TV-showet *Salut les Terriens* på Canal+ og sang: *«Capri, c'est gratuit. Et dire que le billet est à 3000 euros..»*

## Referanser